Gulzor mahallasi (Toshkent). "Gulzor" mahallasi (Noraztepa koʻchasi, 12) – Toshkent shahar Olmazor tumanidagi mahalla. Tumandagi Ahil, Ibrohim ota, Gulsaroy, Chuqursoy, Yangi Toshkent mahallalari hamda Yunusobod tumanining Hamkorobod mahallasi bilan chegaradosh. 1955-yil tashkil topgan. 1979—1996-yillar Hamza nomi bilan atalgan, 1996-yildan hozirgi nomda. Aholisi 3 680 kishi, asosan, oʻzbeklar (2009). Mahalla hududida oʻrta maktab, 2 ta bolalar bogʻchasi, xususiy doʻkonlar, korxonalar, novvoyxona, sartaroshxona va boshqalar mavjud.